**รายวิชาสนทนาภาษาจีนเพื่อการทำงาน ( Chinese Conversation for Work)**

**ชื่อสถาบันอุดมศึกษา** มหาวิทยาลัยราชภัฏนครปฐม

**วิทยาเขต/คณะ/ภาควิชา**  คณะมนุษยศาสตร์และสังคมศาสตร์ โปรแกรมวิชาภาษาจีน

**หมวดที่ 1 ข้อมูลทั่วไป**

**1. รหัสและชื่อรายวิชา**

 รหัสวิชา (ชื่อวิชาภาษาไทย) 1500129 สนทนาภาษาจีนเพื่อการทำงาน

 (ชื่อวิชาภาษาอังกฤษ)1500129 Chinese Conversation for Work

**2.** **จำนวนหน่วยกิต**

 3 หน่วยกิต (3-0-6)

**3. หลักสูตรและประเภทของรายวิชา**

 3.1 หลักสูตร

 ศิลปศาสตรบัณฑิต (ภาษาจีน)

 3.2 ประเภทของรายวิชา

 วิชาเฉพาะด้าน/วิชาเอก

**4. อาจารย์ผู้รับผิดชอบรายวิชาและอาจารย์ผู้สอน**

 4.1 อาจารย์ผู้รับผิดชอบรายวิชา

 อ.วิภาวี วันละ

 4.2 อาจารย์ผู้สอน

 อ.นัฎฤดี ปั้นกิจวานิชเจริญ,Aj.Liu Liangpu,Aj.Gao Han,Aj.Liang Qi

**5. ภาคการศึกษา/ชั้นปีที่เรียน**

ภาคการศึกษาที่ 2 /2557ชั้นปีที่ 1

**6.** **รายวิชาที่ต้องเรียนมาก่อน (Pre-requisite) (ถ้ามี)**

 มี ภาษาจีนเพื่อการสื่อสาร1500128

**7.** **รายวิชาที่ต้องเรียนพร้อมกัน (Co-requisite) (ถ้ามี)**

 ไม่มี

**8. สถานที่เรียน**

 มหาวิทยาลัยราชภัฏนครปฐม

**9.** **วันที่จัดทำหรือปรับปรุงรายละเอียดของรายวิชาครั้งล่าสุด**

 วันที่ 24 เดือน ธันวาคม พ.ศ. 2557

**หมวดที่ 2 จุดมุ่งหมายและวัตถุประสงค์**

**1. จุดมุ่งหมายของรายวิชา**

 1. นักศึกษามีทักษะการฟัง การพูดภาษาจีนในสถานการณ์ต่างๆที่เกี่ยวกับการทำงาน

 2. นักศึกษาได้เรียนรู้คำศัพท์และข้อความที่ใช้บ่อยในการสนทนาขณะทำงาน

 3. นักศึกษามีทัศนคติที่ดีต่อการเรียนภาษาและวัฒนธรรมจีน

 4.นักศึกษามีความซื่อสัตย์ เสียสละ อดทนมีอุดมการณ์ในสิ่งที่ดีงามเพื่อส่วนรวม

(ค่านิยม12ประการ ข้อ2)

 5.นักศึกษามีระเบียบวินัย เคารพกฏหมาย ผู้น้อยรู้จักการเคารพผู้ใหญ่

(ค่านิยม12ประการ ข้อ8)

**2. วัตถุประสงค์ในการพัฒนา/ปรับปรุงรายวิชา**

 เพื่อให้เหมาะสมกับผู้เรียนและการจัดการเรียนการสอนที่เน้นผู้เรียนเป็นศูนย์กลาง

**หมวดที่ 3 ลักษณะและการดำเนินการ**

**1. คำอธิบายรายวิชา**

การพัฒนาทักษะการฟัง การพูดภาษาจีนในสถานการณ์ต่างๆ ที่เกี่ยวกับการทำงาน การอธิบายชี้แจงเกี่ยวกับการปฏิบัติงาน การขอข้อมูล การสนทนาทางโทรศัพท์ การนัดหมาย การรับฝากข้อความ เน้นคำศัพท์และข้อความที่ใช้ในการสนทนาขณะทำงาน การเขียนจดหมายสมัครงานและประวัติย่อ

**2. จำนวนชั่วโมงที่ใช้ต่อภาคการศึกษา**

|  |  |  |  |
| --- | --- | --- | --- |
| **บรรยาย** | **สอนเสริม** | **การฝึกปฏิบัติ/งานภาคสนาม/การฝึกงาน** | **การศึกษาด้วยตนเอง** |
| บรรยาย 45 ชั่วโมงต่อภาคการศึกษา  | สอนเสริมตามความต้องการของ นักศึกษาเฉพาะราย  | ไม่มีการฝึกปฏิบัติงานภาค สนาม | การศึกษาด้วย ตนเอง 6ชั่วโมงต่อสัปดาห์  |

**3. จำนวนชั่วโมงต่อสัปดาห์ที่อาจารย์ให้คำปรึกษาและแนะนำทางวิชาการแก่นักศึกษาเป็น**

 **รายบุคคล**

 - อาจารย์จัดเวลาให้คำปรึกษาเป็นรายบุคคลหรือรายกลุ่มตามความต้องการ 1 ชั่วโมงต่อสัปดาห์

**หมวดที่ 4 การพัฒนาการเรียนรู้ของนักศึกษา**

**1. คุณธรรม จริยธรรม**

 1.1 คุณธรรม จริยธรรมที่ต้องพัฒนา (ให้ตรงกับ มคอ.2)

 - เคารพสิทธิและรับฟังความคิดเห็นของผู้อื่นรวมทั้งเคารพในคุณค่าและศักดิ์ศรี

ของความเป็นมนุษย์

 - ประพฤติตนเป็นแบบอย่างที่ดีต่อผู้อื่นทั้งทางกาย วาจา และใจ

 1.2 วิธีการสอน

 - ปลูกฝังให้นักศึกษาเคารพสิทธิและรับฟังความคิดเห็นของผู้อื่น โดยการเน้นการสอน ยกตัวอย่างจากเรื่องเล่าที่เกี่ยวกับทำงานที่ต้องทำร่วมกันเป็นหมู่กลุ่ม สอดแทรกแง่คิด ให้นักศึกษาสรุปจากสิ่งที่ได้รับฟังว่าได้ประโยชน์อะไร และมีความคิดเห็นไปในทางเดียวกัน

 - ยกย่องนักศึกษาที่ประพฤติตนเป็นแบบอย่างที่ดี มีความเสียสละ ซึ่งเป็นประโยชน์ต่อส่วนรวม

 1.3 วิธีการประเมินผล

 - ประเมินโดยการสังเกตจากการร่วมทำกิจกรรมกลุ่มของนักศึกษา

 - ประเมินจากการสังเกตการแต่งกาย คำพูด พฤติกรรมที่แสดงออก

**2. ความรู้**

 2.1 ผลการเรียนรู้ด้านความรู้

 - มีความรู้และความเข้าใจสาระสำคัญของหลักการและทฤษฎีที่เป็นพื้นฐานชีวิต ในเนื้อหาวิชาในหมวดวิชาเฉพาะด้าน

 - มีความรอบรู้ กว้างไกลและติดตามความก้าวหน้าทางวิชาการในวิชาที่ศึกษา รวมทั้งประยุกต์ใช้เพื่อแก้ปัญหาต่างๆ

2.2 วิธีการสอน

 ใช้การเรียนการสอนในหลากหลายรูปแบบ โดยเน้นหลักทางทฤษฎี บรรยาย อภิปราย และประยุกต์ทางปฏิบัติ การทำงานกลุ่ม การนำเสนอรายงาน การวิเคราะห์กรณีศึกษา และมอบหมายให้ค้นคว้าหาบทความ ข้อมูลที่เกี่ยวข้อง โดยนำมาสรุปและนำเสนอ

 2.3 วิธีการประเมินผล

 - ทดสอบย่อย สอบกลางภาค สอบปลายภาค

 - ประเมินจากรายงานที่นักศึกษาจัดทำ

 - ประเมินจากการนำเสนอรายงานในชั้นเรียน

**3. ทักษะทางปัญญา**

 3.1 ผลการเรียนรู้เรื่องทักษะทางปัญญา

 - ตระหนักรู้ศักยภาพของตนเพื่อพัฒนาตนเองให้มีความสามารถเพิ่มขึ้น

 3.2 วิธีการสอน

 - กรณีศึกษาทางการประยุกต์ตามสาขาวิชา

 - อภิปรายกลุ่ม

 - ให้นักศึกษามีโอกาสปฏิบัติจริง

 3.3 วิธีการประเมินผล

 ประเมินตามสภาพจริงจากผลงาน เช่นประเมินจากการนำเสนอรายงานในชั้นเรียน การทดสอบหรือการสัมภาษณ์ เป็นต้น

**4. ทักษะความสัมพันธ์ระหว่างบุคคลและความรับผิดชอบ**

 4.1 ผลการเรียนรู้ด้านทักษะความสัมพันธ์ระหว่างบุคคลและความรับผิดชอบ

 - เข้าใจความแตกต่างระหว่างบุคคลและมีปฏิสัมพันธ์ที่ดีกับผู้อื่น

 - มีทักษะกระบวนการกลุ่มในการแก้ปัญหาสถาณการณ์ต่างๆ

 4.2 วิธีการสอน

 ใช้การสอนที่มีการกำหนดกิจกรรมให้มีการทำงานเป็นกลุ่ม โดยมีความคาดหวัง

ในผลการเรียนรู้ด้านทักษะความสัมพันธ์ระหว่างตัวบุคคลและความสามารถในการรับผิดชอบ

 เช่น สามารถทำงานร่วมกับผู้อื่นได้เป็นอย่างดี มีมนุษยสัมพันธ์ที่ดีกับผู้ร่วมงาน เป็นต้น

 4.3 วิธีการประเมินผล

 ประเมินจากพฤติกรรมและการแสดงออกของนักศึกษา ในการนำเสนอรายงานกลุ่มใน

ชั้นเรียน และสังเกตจากพฤติกรรมที่แสดงออกในการร่วมกิจกรรมต่างๆและความครบถ้วนชัดเจน

ตรงประเด็นของข้อมูล

**5. ทักษะการวิเคราะห์เชิงตัวเลข การสื่อสาร และการใช้เทคโนโลยีสารสนเทศ**

 5.1 ผลการเรียนรู้ด้านทักษะการวิเคราะห์เชิงตัวเลข การสื่อสาร และ

การใช้เทคโนโลยีสารสนเทศ

 - สามารถใช้ภาษาไทยและภาษาต่างประเทศในการสื่อสารได้อย่างถูกต้อง เหมาะสมกับโอกาสและวาระ

 5.2 วิธีการสอน

 จัดกิจกรรมเรียนรู้ในรายวิชาต่างๆให้นักศึกษาได้วิเคราะห์เชิงตัวเลข การสื่อสารและการใช้เทคโนโลยีสารสนเทศในหลากหลายสถานการณ์

 5.3 วิธีการประเมินผล

 - ประเมินจากความสามารถในการอธิบายถึงข้อจำกัด เหตุผลในการเลือกใช้เครื่องมือต่างๆการอภิปราย กรณีศึกษาต่างๆที่มีการนำเสนอต่อชั้นเรียน

 - การทดสอบการวิเคราะห์ข้อมูล โดยข้อสอบ การทำรายงาน และการวิเคราะห์ข้อมูลการศึกษาวิจัย การศึกษาอิสระ

**หมวดที่ 5 แผนการจัดการเรียนรู้และการประเมินผล**

**1. แผนการจัดการเรียนรู้**

|  |  |  |  |  |
| --- | --- | --- | --- | --- |
| **สัปดาห์ที่** | **หัวข้อเรื่อง/รายละเอียด** | **จำนวนชั่วโมง** | **กิจกรรมการเรียน การสอน สื่อที่ใช้ (ถ้ามี)****ชิ้นงาน** | **การประเมินการเรียนรู้** |
| 1 | แนะนำวิชา วิธีเรียน วิธีวัดผล  | 3 | บรรยายและแลกเปลี่ยนความคิด | แบบทดสอบก่อนเรียน |
| 2 | สัทอักษร pinyin | 3 | ฝึกออกเสียงพยัญชนะ สระ วรรณยุกต์และฝึกสะกดอ่านสัทอักษร pinyin | แบบฝึกหัดการเขียนและฝึกร้องเพลง |
| 3 | บทที่ 1 问候与自我介绍การทักทายแนะนำตนเอง | 3 | ฝึกอ่านศัพท์ใหม่ ตัวบท อธิบายแบบฝึกการฟังและออกเสียง | จับคู่สนทนาการทักทายแนะนำตนเอง |
| 4 | บทที่ 2 介绍他人การแนะนำผู้อื่น | 3 | ฝึกอ่านศัพท์ใหม่ ตัวบท อธิบายแบบฝึกการฟังและออกเสียง | แบบฝึกหัดและจับคู่สนทนาฝึกแนะนำผู้อื่น |
| 5 | บทที่ 3 介绍工作范围การแนะนำตำแหน่งและหน้าที่การงาน | 3 | ฝึกอ่านศัพท์ใหม่ ตัวบท อธิบายแบบฝึกการฟังและออกเสียง | แบบฝึกหัดและจับคู่สนทนาแนะนำตำแหน่งและหน้าที่การงาน |
| 6 | บทที่ 4 邀请การเชื้อเชิญ | 3 | ฝึกอ่านศัพท์ใหม่ ตัวบท อธิบายแบบฝึกการฟังและออกเสียง | แบบฝึกหัดและจับคู่สนทนาฝึกพูดเชื้อเชิญ |
| 7 | ทบทวนบทที่ 1-4 | 3 | ทบทวนบทที่ 1-4 | แบบฝึกหัดหรือเกม |
| 8 | สอบกลางภาค |  |  |  |
| 9 | บทที่ 5 公司介绍การแนะนำบริษัท |  3 | ฝึกอ่านศัพท์ใหม่ ตัวบท อธิบายแบบฝึกการฟังและออกเสียง | ฝึกสนทนาโดยใช้ภาพบริษัทที่มีชื่อเสียงในประะเทศจีนเป็นภาพประกอบ |
| 10 | บทที่ 6 约定การนัดหมาย | 3 | ฝึกอ่านศัพท์ใหม่ ตัวบท อธิบายแบบฝึกการฟังและออกเสียง | ฝึกสนทนานัดหมายกันและกัน |
| 11 | บทที่ 7询问价格การสอบถามราคา | 3 | ฝึกอ่านศัพท์ใหม่ ตัวบท อธิบายแบบฝึกการฟังและออกเสียง | ฝึกออกเสียงและจับคู่สนทนาโดย ใช้ภาพหมายเลขราคาต่างๆเป็นภาพประกอบ |
| 12 | บทที่ 8讨价还价การต่อรองราคา | 3 | ฝึกอ่านศัพท์ใหม่ ตัวบท อธิบายแบบฝึกการฟังและออกเสียง | ฝึกออกเสียงและจับคู่สนทนา |
| 13 | บทที่ 9 打电话การโทรศัพท์ | 3 | ฝึกอ่านศัพท์ใหม่ ตัวบท อธิบายแบบฝึกการฟังและออกเสียง | ฝึกออกเสียงและจับคู่สนทนา |
| 14 | บทที่ 10 支付 การชำระเงิน | 3 | ฝึกอ่านศัพท์ใหม่ ตัวบท อธิบายแบบฝึกการฟังและออกเสียง | ฝึกออกเสียงและจับคู่สนทนา |
| 15 | บทที่ 11 接待客人การต้อนรับลูกค้า | 3 | ฝึกอ่านศัพท์ใหม่ ตัวบท อธิบายแบบฝึกการฟังและออกเสียง | ฝึกออกเสียงและจับคู่สนทนา |
| 16 | ทบทวนบทที่ 5-11 | 3 | ทบทวนบทที่ 5-11 | แบบฝึกหัดหรือเกม |
| 17 | สอบปลายภาค |  |  |  |

**2. แผนการประเมินผลการเรียนรู้**

|  |  |  |  |
| --- | --- | --- | --- |
| **การประเมิน** | **งานที่จะใช้ประเมินผลผู้เรียน** | **สัปดาห์****ที่กำหนด** | **สัดส่วนของการประเมินผล** |
| (1) | สอบ |  |  |
|  |   | - สอบกลางภาค | สัปดาห์ที่ 8 |  20% |
|  |  | - สอบปลายภาค | สัปดาห์ที่ 17 |  30% |
| (2) | การเข้าชั้นเรียน | ตลอดเทอม | 10% |
| (3) | สนทนาในชั้นเรียน | ตลอดเทอม | 10% |
| (4) | งานและแบบฝึกหัดในชั้นเรียน | ตลอดเทอม | 10% |
| (5) | ทดสอบย่อย (ทักษะฟังและอ่านออกเสียง) | ตลอดเทอม | 20% |
|  |  | รวม | 100% |

**หมวดที่ 6 ทรัพยากรประกอบการเรียนการสอน**

**1. เอกสารและตำราหลัก**

 《商贸汉语会话》พูดจีนธุรกิจ

**2. เอกสารและข้อมูลสำคัญ**

 จีนกลางเพื่อการบริการ

 ภาษาจีนธุรกิจ

 ภาษาจีนเพื่อการสมัครงาน

**3. เอกสารและข้อมูลแนะนำ**

 [www.china2learn.com](http://www.china2learn.com)**,** [www.thai2china.com](http://www.thai2china.com)

[www.jiewfudao.com](http://www.jiewfudao.com)**,** [www.jeenmix.com](http://www.jeenmix.com)

 [www.chinesenihao.com](http://www.chinesenihao.com)**,** [www.lovechineseclub.com](http://www.lovechineseclub.com)

**หมวดที่ 7 การประเมินและปรับปรุงการดำเนินการของรายวิชา**

**1. กลยุทธ์การประเมินประสิทธิผลของรายวิชาโดยนักศึกษา**

 การประเมินประสิทธิผลในรายวิชานี้ ที่จัดทำโดยนักศึกษา ได้จัดกิจกรรมในการนำแนวคิดและความเห็นจากนักศึกษาได้ดังนี้

 - การสนทนากลุ่มระหว่างผู้สอนและผู้เรียน

 - การสังเกตการณ์จากพฤติกรรมของผู้เรียน

 - แบบประเมินผู้สอน และแบบประเมินรายวิชา

**2. กลยุทธ์การประเมินการสอน**

 ในการเก็บข้อมูลเพื่อประเมินการสอน ได้มีกลยุทธ์ ดังนี้

 - การสังเกตการณ์สอนของผู้ร่วมทีมการสอน

 - ผลการสอบ

 - การทวนสอบผลประเมินการเรียนรู้

**3. การปรับปรุงการสอน**

 หลังจากผลการประเมินการสอนในข้อ 2 จึงมีการปรับปรุงการสอน โดยการจัดกิจกรรมในการระดมสมอง และหาข้อมูลเพิ่มเติมในการปรับปรุงการสอน ดังนี้

 - สัมมนาการจัดการเรียนการสอน

 - การวิจัยในและนอกชั้นเรียน

**4. การทวนสอบมาตรฐานผลสัมฤทธิ์ของนักศึกษาในรายวิชา**

 ในระหว่างกระบวนการสอนรายวิชา มีการทวนสอบผลสัมฤทธิ์ในรายหัวข้อ ตามที่คาดหวังจากการเรียนรู้ในวิชา ได้จาก การสอบถามนักศึกษา หรือการสุ่มตรวจผลงานของนักศึกษา รวมถึงพิจารณาจากผลการทดสอบย่อย และหลังการออกผลการเรียนรายวิชา มีการทวนสอบผลสัมฤทธิ์โดยรวมในวิชาได้ดังนี้

 - การทวนสอบการให้คะแนนจากการสุ่มตรวจผลงานของนักศึกษาโดยอาจารย์อื่น หรือผู้ทรงคุณวุฒิ ที่ไม่ใช่อาจารย์ประจำหลักสูตร

 - มีการตั้งคณะกรรมการในสาขาวิชา ตรวจสอบผลการประเมินการเรียนรู้ของนักศึกษา โดยตรวจสอบข้อสอบ รายงาน วิธีการให้คะแนนสอบ และการให้คะแนนพฤติกรรม

**5. การดำเนินการทบทวนและการวางแผนปรับปรุงประสิทธิผลของรายวิชา**

 จากผลการประเมิน และทวนสอบผลสัมฤทธิ์ประสิทธิผลรายวิชา ได้มีการวางแผนการปรับปรุงการสอน และรายละเอียดวิชา เพื่อให้เกิดคุณภาพมากขึ้น ดังนี้

 - ปรับปรุงรายวิชาทุก 3 ปี หรือตามข้อเสนอแนะและผลการทวนสอบมาตรฐาน

ผลสัมฤทธิ์ตามข้อ 4

 - เปลี่ยนหรือสลับอาจารย์ผู้สอน เพื่อให้นักศึกษามีมุมมองในเรื่องการประยุกต์ความรู้นี้กับปัญหาที่มาจากงานวิจัยของอาจารย์หรืออุตสาหกรรมต่าง ๆ